Blaze7451/Wiki-th-20250601 huggingface dataset:
แพทยศาสตรบัณฑิต

แพทยศาสตรบัณฑิต (พ.บ.)  (Doctor of Medicine (MD)) เป็นหลักสูตรในการศึกษาสาขาวิชาแพทยศาสตร์ ในประเทศไทยเทียบเท่าปริญญาตรี แต่ในประเทศสหรัฐอเมริกา เทียบเท่าปริญญาเอก (Professional Doctorate) ผู้ที่จะเข้าศึกษา Doctor of Medicine (MD)ในประเทศสหรัฐอเมริกาต้องจบปริญญาตรีก่อน จึงจะสามารถเข้าศึกษาแพทยศาสตร์ได้
แพทยศาสตรบัณฑิต
หมวดหมู่:แพทยศาสตรศึกษา
สำนักวิชาสาธารณสุขศาสตร์ มหาวิทยาลัยวลัยลักษณ์

สำนักวิชาสาธารณสุขศาสตร์ มหาวิทยาลัยวลัยลักษณ์ เป็นสถาบันการศึกษาทางด้านสาธารณสุขศาสตร์ อนามัยสิ่งแวดล้อม และอาชีวอนามัยและความปลอดภัย

**ประวัติ**
สำนักวิชาสาธารณสุขศาสตร์ มหาวิทยาลัยวลัยลักษณ์ เดิมชื่อ "สำนักวิชาสหเวชศาสตร์และสาธารณสุขศาสตร์" ได้เปิดการเรียนการสอนหลักสูตรทางด้านสาธารณสุขศาสตร์ ตั้งแต่ปีการศึกษา 2541 และในวันที่ 1 ธันวาคม พ.ศ. 2559 ตามมติสภามหาวิทยาลัยวลัยลักษณ์ ให้เปลี่ยนชื่อเป็น "สำนักวิชาสาธารณสุขศาสตร์" ประกอบด้วย สาขาวิชาอนามัยสิ่งแวดล้อมและเทคโนโลยี สาขาวิชาอาชีวอนามัยและความปลอดภัย สาขาวิชาอนามัยชุมชน สำนักงานบริหาร และสถานวิจัย

**หลักสูตร**
สำนักวิชาสาธารณสุขศาสตร์ มหาวิทยาลัยวลัยลักษณ์ เปิดทำการเรียนการสอนด้านวิทยาศาสตร์ประยุกต์ ซึ่งมีหลักสูตรในระดับปริญญาตรี ปริญญาโท และปริญญาเอก ดังนี้

**อ้างอิง**

**ดูเพิ่ม**
 มหาวิทยาลัยวลัยลักษณ์- โรงพยาบาลศูนย์การแพทย์มหาวิทยาลัยวลัยลักษณ์- รายชื่อคณะสาธารณสุขศาสตร์ในประเทศไทย

**แหล่งข้อมูลอื่น**
  สำนักวิชาสาธารณสุขศาสตร์ มหาวิทยาลัยวลัยลักษณ์-  ศูนย์การแพทย์มหาวิทยาลัยวลัยลักษณ์ date=2017-06-11 -  โรงพยาบาลศูนย์การแพทย์มหาวิทยาลัยวลัยลักษณ์
วลัยลักษณ์
หมวดหมู่:มหาวิทยาลัยวลัยลักษณ์
สมเด็จพระราชินีซอนยาแห่งนอร์เวย์

สมเด็จพระราชินีซอนยาแห่งนอร์เวย์ (Sonja av Norge; พระนามเดิม: Sonja Haraldsen ซอนยา เฮรัลด์เซ็น; เสด็จพระราชสมภพเมื่อวันที่ 4 กรกฎาคม ค.ศ. 1937 ณ กรุงออสโล) ทรงเป็นสมเด็จพระราชินีแห่งนอร์เวย์ โดยเป็นสมเด็จพระบรมราชินีใน สมเด็จพระราชาธิบดีฮารัลด์ที่ 5 แห่งนอร์เวย์ พระองค์ทรงเป็นสามัญชน ทรงเป็นบุตรีของนายคาร์ล ออกัส เฮรันด์เซ็น กับ นางเดกนี อูริชเซ็น พระองค์ได้หมั้นหมายกับมกุฎราชกุมารฮารันด์ในเดือนมีนาคม ค.ศ. 1968
หลังจากการสวรรคตของพระเจ้าโอลาฟที่ 5 ในวันที่ 17 มกราคม ค.ศ. 1991 เจ้าหญิงซอนยา มกุฎราชกุมารี ได้กลายเป็นสมเด็จพระราชินี พระนางกับสมเด็จพระราชาธิบดีฮารัลด์มีพระราชบุตรบุตร 2 พระองค์คือ เจ้าหญิงมาร์ธา ลุยเซอแห่งนอร์เวย์ และ เจ้าชายโฮกุน มกุฎราชกุมารแห่งนอร์เวย์
ในปี ค.ศ. 2005 สมเด็จพระราชินีซอนยาทรงสมเด็จพระราชินีพระองค์แรกที่เสด็จพระราชดำเนินเยือน แอนตาร์กติกา

**พระราชประวัติ**
พระองค์เสด็จพระราชสมภพ ณ กรุงออสโล โดยพระราชบิดาของพระองค์ประกอบธุรกิจขายเสื้อผ้า มีนามว่า คาร์ล ออกุส เฮรัลด์เซ็น กับ เดกนี อูริชเซ็น ทรงมีพระเชษฐาและพระภคินี 3 ท่านคือ โฮกุ้น เฮรัลด์เซ็น, แกร์ล เฮรัลด์เซ็น และ คาร์ล เฮอเมน เฮรัลด์เซ็น พระองค์รงเติบโตในมืองวินเดอแลรนด์ ใจกลางกรุงออสโล 

**ความสนพระราชหฤทัย**
สมเด็จพระราชินีซอนยาทรงสนพระราชหฤทัยในด้านศิลปะเป็นอย่างมาก โดยทรงเป็นผู้พิมพ์และจัดนิทรรศการที่จัดขึ้นร่วมกับ คเยน นูเปล และ ออฟดาฟ โนลาฟ นักร้องชาวนอร์เวย์

**สถานที่/รางวัลจากพระนามาภิไธย**
รางวัล รางวัลควีนซอนยา นอดิก อาร์ต อวอร์ด ( Queen Sonja Nordic Art Award) 
*โรงเรียนสมเด็จพระราชินีซอนยา สคูล อวอร์ด (Queen Sonja's School Award)

**อ้างอิง**
  Royal House web page on the Queen
หมวดหมู่:บุคคลจากออสโล
หมวดหมู่:ราชินีแห่งนอร์เวย์
หมวดหมู่:สมเด็จพระราชินี
หมวดหมู่:มกุฎราชกุมารีแห่งนอร์เวย์
หมวดหมู่:คริสต์ศาสนิกชนนิกายลูเทอแรนชาวนอร์เวย์
แม่แบบ:เหตุการณ์ปัจจุบัน/2551 เมษายน 8

* มหาวิทยาลัยแคนซัสจากลีกบิ๊กทเวลฟ์ชนะเลิศการแข่งขันบาสเกตบอลชายชิงแชมป์ดิวิชัน 1 ของ NCAA โดยแคนซัสชนะมหาวิทยาลัยเมมฟิสจากลีกซียูเอสเอ 75-68 ในช่วงต่อเวลา  (เอสไอ)
}
ซง โกเท็น

โกเท็น หรือ ซง โกเท็น (Son Goten) 
ภาษาญี่ปุ่น ออกเสียงเป็น ซง โงเท็น

**ประวัติ**

**ประวัติตามท้องเรื่อง**
ลูกชายคนเล็กของโกคูกับจีจี้ เป็นน้องชายของโกฮังที่ไม่เคยเจอหน้าพ่อเลยจนกระทั่งอายุ 7 ขวบ โกเทนเป็นเพื่อนรักกับ ทรังคซ์ มาตั้งแต่เล็กๆ

**ครอบครัว**
 ซง โกคู (พ่อ)- จีจี้ (แม่)- ซง โกฮัง (พี่ชาย)- ปีศาจวัว (ตา)- บีเดล (พี่สะใภ้)- ปัง (หลานสาว)

**ประวัติในช่วงเติบโต**
ซง โกเท็น เป็นลูกชายคนเล็กของ ซง โกคู และ จีจี้ และเป็นน้องชายของ ซง โกฮัง หน้าตากับทรงผมคล้ายพ่อตอนเด็ก แต่เดิมในประวัติศาสตร์ของทรังค์ในอนาคต โกเท็นไม่เคยเกิดไม่มีตัวตนอยู่เลย แต่พอทรังค์ในอนาคตกับเซลแก้ไขอดีต ทำให้โกคูรอดตายจากโรคหัวใจ กับช่วงเริ่มเซลเกม จีจี้นั้นท้องกับโกคูพอดี หลังจบเซลเกม ไปหลายเดือน โกเท็นจึงเกิดมา กับไม่เคยพบพ่อ แต่เมื่ออายุ 7 ขวบ ได้พบพ่อตัวเองในศึกชิงจ้าวยุทธภพ ครั้งแรกครั้งเดียว หลังจบศึกจอมมารบู พอรู้ว่าโกคูได้รับชีวิตจากอดีตไคโอชิน 15 รุ่นก่อน จึงอยู่กันเป็นครอบครัวอีกที ตนเป็นซูเปอร์ไซย่าได้ตั้งแต่ 7 ขวบ แต่ยังเหาะไม่ได้ แต่พอโกฮังสอนจึงเหาะได้
โกเท็น สูง 136 ซม.หนัก 34 กก. ในภาค ดราก้อนบอล Z
ในภาคซูปเปอร์ไม่ค่อยมีบทบาท เพราะถูกแม่คาดหวังให้เรียนเหมือนโกฮัง แต่โกเท็นออกแนวแบบโกคูตอนเด็ก แต่มีชีวิตสนุกกับพ่อแม่
ใน 10 ปีหลังจบศึกบู ก็เปลี่ยนทรงผม เพราะโดนทักผิดเป็นโกคูเสมอ

**ประวัติการต่อสู้**
โกเท็นได้ต่อสู้กับ ทรังคซ์ ในศึกชิงจ้าวยุทธภพ และได้พ่ายแพ้ทรังคซ์ในการต่อสู้ ภายหลังเกิดเหตุการ์ณจอมมารบูอาละวาด ทรังคซ์กับโกเท็นได้ฝึกการฟิวชั่นเพื่อจัดการจอมมารบู แต่ไม่สำเร็จ และโดนจอมมารบูดูดกลืนเข้าไป หลังจากนั้น จอมมารบูได้ทำลายโลก และโกเท็นได้ฟื้นขึ้นมาด้วยดราก้อนบอล

**เกร็ดเล็กน้อย**
สูง 136 ซม. / หนัก 34 กก.

**ท่าไม้ตาย**
 พลังคลื่นเต่า (Kamehameha)

**ดูเพิ่ม**
 ดราก้อนบอล- ตัวละครในดราก้อนบอล
หมวดหมู่:ตัวละครในดราก้อนบอล
หมวดหมู่:ตัวละครที่เป็นลูกผสมสิ่งมีชีวิตนอกโลก–มนุษย์
หมวดหมู่:ตัวละครที่เป็นตำรวจ
หมวดหมู่:ตัวละครที่ถูกชุบชีวิต
หมวดหมู่:ตัวละครที่เป็นผู้ทำตัวเป็นศาลเตี้ย
หมวดหมู่:ซูเปอร์ฮีโรที่มีการปกปิดตัวตนจริง
หมวดหมู่:ตัวละครชายในอนิเมะและมังงะ
หมวดหมู่:ตัวละครเด็กในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครที่เป็นนักเรียนชั้นมัธยมศึกษาตอนปลาย
ฟลอเรนซ์ วนิดา เฟเวอร์

ฟลอเรนซ์ วนิดา เฟเวอร์ (Vanida Florence Faivre)  หรือ ฟลอเรนซ์ (8 มิถุนายน พ.ศ. 2526 - )  เป็นนางแบบอาชีพ ลูกครึ่งไทย-ฝรั่งเศส สูง 174 เซนติเมตร มีชื่อเสียงจากบทนำในภาพยนตร์ไทยเรื่อง ทวิภพ (2547)  ซึ่งได้เข้าชิงรางวัลภาพยนตร์แห่งชาติ สุพรรณหงส์ และรางวัลชมรมวิจารณ์บันเทิง  สาขานักแสดงนำหญิงยอดเยี่ยม
ฟลอเรนซ์เคยมีผลงานแสดงบทตัวประกอบเล็ก ๆ ช่วงต้นเรื่อง ในภาพยนตร์ฮอลลีวู้ด เรื่อง The Devil Wears Prada (2549)

**ผลงาน**
 พิธีกรรายการ ทีนทอล์ค ทางช่อง 5- มิวสิควีดีโอเพลง ขี้หึง ของวง ซิลลี่ ฟูลส์- มิวสิควีดีโอเพลง ลองซิจ๊ะ ของ ธงไชย แมคอินไตย์ (2542)- ภาพยนตร์เรื่อง ทวิภพ (2547)- ภาพยนตร์เรื่อง โชคดี Chok-Dee (2548)- ภาพยนตร์ฮอลลีวู้ด เรื่อง The Devil Wears Prada (2549)- ภาพยนตร์เรื่อง โลงต่อตาย (2551)- ภาพยนตร์เรื่อง เสน่ห์ แค้น ราคะ ฤดูแห่งรัก (2551)
*ละครชุดเรื่อง The Expanse ปีที 1 (2557) และ ปีที 2 (2559)- ละครชุดเรื่อง Marvel's Agents of S.H.I.E.L.D. ปีที่ 5 (2560)

**อ้างอิง**

**แหล่งข้อมูลอื่น**
 name=Florence Faivre- florencefaivre
หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:ชาวไทยเชื้อสายฝรั่งเศส
สัตบริภัณฑ์

สัตตบริภัณฑ์ เป็นชื่อภูเขาในตำนานพุทธศาสนา เชื่อว่าตั้งอยู่กลางป่าหิมพานต์ มีเทือกเขา 7 เทือก ประกอบด้วย- เขายุคนธร-ที่อยู่ของพระอาทิตย์-พระจันทร์ และจาตุมหาราชิกาฯ- เขาอิสินธร-ที่อยู่ของมเหศรเทพบุตร- เขากรวิก-ที่อยู่ของนกการเวก- เขาสุทัศนะ-ที่อยู่ของทิพยโอสถ- เขาเนมินธร-ที่อยู่ของบัวใหญ่เท่ากงรถ- เขาวินตกะ-ที่อยู่ของนางวินตา แม่ของครุฑ- เขาอัสกรรณ-ที่อยู่ของไม้กำยาน
แต่ละเขาจะเรียงเป็นชั้น ๆ ล้อมรอบเขาพระสุเมรุ และจะมีแม่น้ำสีทันดร อีกเจ็ดสายคั่นเขาแต่ละเทือกไว้ ยอดเขาพระสุเมรุตรงใจกลางนี้ เป็นที่ตั้งของสวรรค์ชั้นดาวดึงส์
หมวดหมู่:ตำนาน
หมวดหมู่:ศาสนาพุทธ
จันทรา ชัยนาม

จันทรา ชัยนาม (เกิด 31 กรกฎาคม พ.ศ. 2491) นายกสมาคมนักจัดรายการวิทยุอิสระ อดีตนักหนังสือพิมพ์ นักแสดง นักจัดรายการวิทยุ ปัจจุบันเป็นผู้จัดรายการโทรทัศน์ 
จันทรา ชัยนาม เคยเป็นนักเรียนทุน AFS จบการศึกษาจากคณะนิเทศศาสตร์ จุฬาลงกรณ์มหาวิทยาลัย เคยเป็นนักหนังสือพิมพ์ เขียนคอลัมน์สังคมใช้นามปากกาว่า "ขุนทอง" ให้กับหนังสือพิมพ์ประชาธิปไตย และเป็นบรรณาธิการคนแรกของนิตยสารดิฉัน
ในปี พ.ศ. 2521 จันทรา ชัยนาม แสดงภาพยนตร์ไทย เรื่อง เทพธิดาบาร์ 21 รับบทเป็นโสเภณี กำกับโดย ยุทธนา มุกดาสนิท ร่วมแสดงโดย ไกรลาศ เกรียงไกร สุเชาว์ พงษ์วิไล สุดา ชื่นบาน และ วสันต์ อุตมะโยธิน เธอได้รับรางวัลนักแสดงนำหญิงยอดเยี่ยม รางวัลพระราชทานพระสุรัสวดี จากผลงานแสดงเพียงเรื่องแรกและเรื่องเดียวนี้ เคยแสดงละครโทรทัศน์ทางช่อง 3  เรื่อง "บ้านสนธยา" กำกับโดย ภัทราวดี ศรีไตรรัตน์ แสดงร่วมกับ ธัญญรัตน์ โลหะนันท์ ชลิต เฟื่องอารมย์ และเรวัติ พุทธินันทน์
ต่อมา จันทรา ชัยนาม ได้หันมาเป็นนักจัดรายการเพลงสากลทางวิทยุ จนได้รับสัมปทานบริหารคลื่นวิทยุ คลื่น 107.0 MHz ทำรายการวิเคราะห์ข่าว ต่อมาได้ถูกเรียกคลื่นคืนเมื่อ พ.ศ. 2544 จึงได้ยุติบทบาทการจัดรายการวิทยุไป และหันไปศึกษาพระพุทธศาสนา บวชชี และสามเณรี
ปัจจุบันคุณจันทรา ชัยนาม กลับมาจัดรายการวิทยุอีกครั้ง คลื่น 106 MHz สถานีครอบครัวข่าว ทุกวันจันทร์ถึงศุกร์ เวลา 23.30 ถึง 00.50 น.

**อ้างอิง**
 01462
หมวดหมู่:นิสิตเก่าคณะนิเทศศาสตร์ จุฬาลงกรณ์มหาวิทยาลัย
หมวดหมู่:คอลัมนิสต์
หมวดหมู่:นักแสดงหญิงชาวไทย
หมวดหมู่:นักจัดรายการวิทยุ
ปราสาทบันทายกเดย

บันทายกเดย (ប្រាសាទបន្ទាយក្តី; ปราสาทบันทายกเดย, อ่านว่า บัน-ทาย-กะ-เดย) หมายถึง "ห้องโถงของป้อมปราการ" (A Citadel of Chambers) หรือ "ป้อมปราการกุฏิพระ" (Citadel of Monks' cells) เป็นวัดในเมืองพระนคร ประเทศกัมพูชา ตั้งอยู่ทางตะวันออกเฉียงใต้ของปราสาทตาพรหมและทางตะวันออกของนครธม สร้างขึ้นในช่วงกลางคริสต์ศตวรรษที่ 12 ถึงต้นคริสต์ศตวรรษที่ 13 ในรัชสมัยพระเจ้าชัยวรมันที่ 7 (ผู้มีตำแหน่งหลังสวรรคตว่า "มหาบรมสุคตะปะดะ") มีรูปแบบสถาปัตยกรรมบายน ซึ่งคล้ายกับแบบของปราสาทตาพรหมและปราสาทพระขรรค์ แต่ซับซ้อนน้อยกว่าและเล็กกว่า โครงสร้างมีผนังกั้นต่อเนื่องสองอัน และทางเดินมีหลังคาที่มีศูนย์กลางร่วมกันสองอันที่รวมกันที่หอคอย แล้วมีวิหารคดทางตะวันออก
ปัจจุบันอารามนี้อยู่ในสภาพทรุดโทรมเนื่องจากความผิดพลาดทางการก่อสร้างและหินทรายคุณภาพต่ำ และกำลังอยู่ในการบูรณะ พระสงฆ์จากหลายที่เคยประทับที่บันทายกเดยมาหลายศตวรรษจนถึงคริสต์ทศวรรษ 1960

**อ้างอิง**

**แหล่งข้อมูลอื่น**
 Angkor digital media archive – Photos, laser scans, panoramas of Angkor Wat and Banteay Kdei from a CyArk/Sophia University/University of California partnership.
บันทายกเดย
บันทายกเดย
บันทายกเดย
ทรู มิวสิค

ทรู มิวสิค เป็นช่องที่นำเสนอเกี่ยวกับเพลงในแนว Interactive โดยที่ผู้ชมมีสิทธิที่จะโหวตเพื่อเลือกเพลง หรือ Chat กันทางทีวี ตลอด 24 ชั่วโมง ตามคำขวัญว่า "คุณฟังเพลงเราฟังคุณ" เป็นรายการเพลงที่สามารถใหู้ผู้ชมมีส่วนรวมในการจัดรายการ ทั้งเลือกเพลง เล่นเกมได้อย่างเต็มที
ปัจจุบันทรูมิวสิคได้ยุติการแพร่ภาพออกอากากาศทุกช่องทาง นับตั้งแต่วันที่ 1 มกราคม 2567 เป็นต้นไป

**การออกอากาศ**
ออกอากาศทางช่องเคเบิลทรูวิชั่นส์ ยูบีซี ช่อง 81date=2010-06-09 True Music Radio True Music Television ทางอินเทอร์เน็ต date=2011-01-28 truemusic.truelife.com

**ผู้จัดรายการ**
ผู้จัดรายการจะเรียกกันว่า VJ (Vision Joking)จะเป็นการจัดรายการทางทีวีแต่ ในอดีตเคยใช้คำว่า DVJ (Dish Vision Jorking) เนื่องมาจากรายการออกอากาศพร้อมกันทั้ง 3 ช่องทาง นักจัดรายการทางโทรทัศมีทั้งสิ้น 12 คน ด้วยกัน

**วีเจปัจจุบัน**
 ตูน AF3 ธัชพล ชุมดวง- ต้า AF3 สักกทัศน์ กุลไพศาล- โด่ง AF3 ศิระ รัตนโภคาสถิต- บรูน่า AF3 โชติกา เบนเนลลี่- VJสอง นพเก้า โกเจริญกิจ- VJออม ภัสสร พัชรสรวุฒิ- VJแจนจี้ ปริดา จงใจพระ- VJน๊อต อัครณัฐ อริยะฤทธิ์วิกุล- VJจักร์ จักร์ทิพย์ ลิปตะสิริ- VJ J-Mix เจริญ แซ่จู- VJแจ๊ค (ไรเดอร์) ชนัตพล สังสิทธิเสถียร- VJอลิส อลิสา นานา

**รายการที่ออกอากาศ(ทางโทรทัศน์)**

**Interactive**
 สยามเด็กเล่น VJ J-Mix,คิว,อลิส,ทิชา- Music Battle VJ ต้า,โด่ง,สอง,แจ๊ค ไรเดอร์,คิว- True Music ใครๆก็ชอบ- True Music ใหม่ สด เสมอ- True Music Top 20 Chart VJ แจ๊ค ไรเดอร์,อลิส(เพิ่มการออกอากาศเป็น 2 ชม.)- She(ชี)ชำกะหล่ำปลี- Asian Lover- PIX U UP VJ สอง,จักร ,ซายน์,แอ๊ค

**รายการขนาดสั้น**

**ทั่วไป**
 อาหารเป็นมิตร- จงใจดู By VJ แจนจี้ จงใจพระ- Who is Who?- โน่น..นี่..นั่น- ดัชนี ดาวโดน

**ศิลปินประจำเดือน**
 True Music Rock Of The month- True Music Pop Of The month- True Music Indy Of The month

**Variety และรายการเพลง**
 M! Countdown- เมนูอินดี้- ประชาป็อปไตย- ร็อคกันไว้เถิด- โสตSmooth- POP Mag on TV

**รายการในอดีต**
 Goodmorning Live- Lolly Pop- Supreme Hits Live- Fresh Baked (Thai,Asian,Western)- Catch-Up- Change กะเด๊ะ- Greet Me- Banana Split- Singing ER- Woman Wow by Vita- Broken Heart Club(ชื่อเดิมของ Sheช้ำกะหล่ำปลี)- Non Stop- M.O.V.E- True Music Top 20 Live Party- TOPPICK (VJ ตูน,ออม,แจนจี้,ทราย)- XQ20 (VJ เจริญ,ได๋,แอน,คิว,พลอย,บรูน่า)- True Academy Fantasia Concert (Season 4-6) interactive กับช่อง True Inside, โมเดิร์นไนน์ทีวี, True Music Radio และ webtv.truevisionstv.com- True Life Claimax- True Life Daz- True Life Homu- True Life Teen O'Clock- True Life Upload Square- A Date- So Fine So Fun With Honda Jazz(ซีซั่น2)

**การเปลี่ยนลำดับช่อง**
 2549-2550 ช่อง 30 SD- 2550-2551 ช่อง 56 SD- 2551-2553 ช่อง 29 SD- 2553-2556 ช่อง 81 SD- 2556-2557 ช่อง 77 SD- 2557-2559 ช่อง 346 HD และ 357 SD- 2559-2564 ช่อง 121 HD, 346 HD และ 357 SD- 2564-2566 ช่อง 357 SD

**อ้างอิง**
 www.truelife.comdate=2011-01-28
หมวดหมู่:ทรูวิชั่นส์
หมวดหมู่:สถานีวิทยุในประเทศไทย หมวดหมู่:เว็บไซต์
หมวดหมู่:บทความเกี่ยวกับ สื่อสารมวลชน ที่ยังไม่สมบูรณ์
แดตส์จัสต์เดอะวูแมนอินมี

"แดตส์จัสต์เดอะวูแมนอินมี" (That's Just The Woman In Me) คือรายการพิเศษทางสถานีโทรทัศน์ซีบีเอสของสหรัฐอเมริกา จากเซลีน ดิออน นักร้องสาวชาวแคนาดา ออกอากาศเมื่อวันที่ 15 กุมภาพันธ์ พ.ศ. 2551 บันทึกภาพที่โรงละครประวัติศาสตร์วิลเทิร์น ในลอสแอนเจลิส รัฐแคลิฟอร์เนีย ประเทศสหรัฐอเมริกา เป็นการแสดงเฉลิมฉลองการกลับมาแสดงในแบบการแสดงปกติหลังจากแสดงชุดอะนิวเดย์... ที่ลาสเวกัส กว่า 5 ปี และเป็นการส่งเสริมยอดขายอัลบั้มเทกกิงแชนเซสอีกด้วย 
การแสดงนี้ได้นำมารวมหลังประสบความสำเร็จในรายการโทรทัศน์ "แอนออเดียนซ์วิทเซลีนดิออน" ที่แพร่ภาพในสหราชอาณาจักร รายการนี้เซลีนร้องเพลงยอดนิยมของเธอ พร้อมกับการร้องเพลงจากอัลบั้มใหม่ด้วย แขกรับเชิญพิเศษได้แก่  - โอลิเวีย ทรีนิแดด แอเรียนส์ (แม่ม่ายของ George Harrison)- โจ วอล์ช (จาก ดิ อีเกิลส์)- เดวิด ฟอสเตอร์(นักประพันธ์และผู้อำนวยการสร้างเพลง)- ฮาว เบอร์ลี (ผู้ชนะรางวัลอะคาเดมี)- คาโรลีน เรีย(นักแสดงตลก)- คอร์บิน บลูย์ (จาก ไฮสคูลมิวสิกเคิล)- วิลไอแอม (จากวง แบล็ค อายด์ พีส์)- จอช โกรแบน (นักร้อง)- เจนนิเฟอร์ เลิฟ ฮิววิท (นักแสดง, นักร้อง, นักประพันธ์)- รอส แม็กคอล (นักแสดง)
รูปแบบของการแสดงเหมือนกับที่แสดงในรายการ "แอนออเดียนซ์วิทเซลีนดิออน" รายการที่เซลีนต้องตอบคำถามจากผู้ชม เซลีนเริ่มด้วยเพลงที่ประสพความสำเร็จอย่างสูงของเธอ "ริเวอร์ดีฟ, เมาท์เทนไฮต์" เซลีนได้ทำบีทบ็อกซิงก่อนการแสดงเพลง "อายส์ออนมี" และแสดงเพลง "เดอะเพรเยอร์" กับจอช โกรแบน" นอกจากนี้เธอยังมอบเพลง "เดอะพาวเวอร์ออฟเลิฟ" ให้แก่คู่หมั้น เจนนิเฟอร์ เลิฟ ฮิววิท และ รอส แม็กคอ และร้องเพลงของเดอะบีทเทิลส์ "ซัมติง" กับ โจ วอล์ช และมอบเพลงนี้แก่ Olivia Trinidad Arias และจบด้วยเพลง "แดทส์จัสเดอะวูแมนอินมี" ที่เซลีนอยากร้องบันทึกเพลงนี้มากว่า 15 ปี 

**รายการแสดง**
 "ริเวอร์ดีป, เมาน์เทนไฮฮ์"- "เทกกิงแชนเซส"- "อายส์ออนมี" กับ วิลไอแอม - "เดอะเพรเยอร์" กับ จอช โกรแบน- "เดอะพาวเวอร์ออฟเลิฟ"- "ซัมติง" กับ โจ วอล์ช- "อะโลน"- "แดทส์จัสเดอะวูแมนอินมี"

**อ้างอิง**
หมวดหมู่:เซลีน ดิออน
คณะวิทยาศาสตร์การแพทย์ มหาวิทยาลัยนเรศวร

คณะวิทยาศาสตร์การแพทย์ มหาวิทยาลัยนเรศวร
คณะวิทยาศาสตร์การแพทย์ มหาวิทยาลัยนเรศวร (อังกฤษ : Faculty of Medical Science, Naresuan University) ก่อตั้งขึ้นในปี พ.ศ. 2544 โดยเป็นการรวมภาควิชาที่รับผิดชอบการจัดการเรียนการสอนระดับปรีคลินิก (Pre-clinic) ทางด้านวิทยาศาสตร์สุขภาพทุกสาขาเข้าไว้ด้วยกัน ซึ่งมีจุดประสงค์เพื่อรองรับการจัดการเรียนการสอนระดับปรีคลินิก และให้การสนับสนุนงานวิจัยกับอาจารย์และนิสิตในคณะกลุ่มวิทยาศาสตร์สุขภาพของมหาวิทยาลัย ได้แก่ คณะแพทยศาสตร์ คณะทันตแพทยศาสตร์ คณะเภสัชศาสตร์ คณะพยาบาลศาสตร์ คณะสหเวชศาสตร์ คณะสาธารณสุขศาสตร์ และคณะวิทยาศาสตร์การแพทย์

**ประวัติ**
มหาวิทยาลัยนเรศวร จัดทำโครงการจัดตั้งคณะแพทยศาสตร์เสนอขอปรับเข้าไว้ในแผนฯ 7 แล้ว และคณะรัฐมนตรีก็ได้มีมติให้ความเห็นชอบแนวทางการจัดการศึกษาของคณะแพทยศาสตร์ มหาวิทยาลัยนเรศวร โดยให้มีการจัดตั้งคณะวิทยาศาสตร์การแพทย์ ซึ่งมีวัตถุประสงค์หลักเพื่อรองรับการจัดการเรียนการสอนนิสิตแพทย์ระดับชั้นปรีคลินิก (Pre-clinic) ให้การสนับสนุนงานวิจัยกับอาจารย์และนิสิตในคณะและสาขาวิชาในกลุ่มวิทยาศาสตร์สุขภาพ ได้แก่ นิสิตในสาขาวิชาวิทยาศาสตร์การแพทย์ นิสิตในสาขาวิชาแพทยศาสตร์ สาขาวิชาทันตแพทยศาสตร์ สาขาวิชาเภสัชศาสตร์ สาขาวิชาพยาบาลศาสตร์ สาขาวิชาสาธารณสุขศาสตร์ สาขาวิชาเทคนิคการแพทย์ สาขาวิชาเทคโนโลยีหัวใจและทรวงอก สาขาวิชากายภาพบำบัด และสาขาวิชารังสีเทคนิค ในระดับปริญญาตรี
ต่อมาได้โอนหน่วยงานภาควิชากายวิภาคศาสตร์ ภาควิชาสรีรวิทยา ภาควิชาปรสิตวิทยา ของคณะแพทยศาสตร์ และภาควิชาชีวเคมี ภาควิชาจุลชีววิทยา ของคณะวิทยาศาสตร์ มาเป็นภาควิชากายวิภาคศาสตร์ ภาควิชาสรีรวิทยา ภาควิชาชีวเคมี และภาควิชาจุลชีววิทยาและปรสิตวิทยา สังกัดบคณะวิทยาศาสตร์การแพทย์ มหาวิทยาลัยนเรศวรทั้งหมด
สภามหาวิทยาลัยนเรศวร ได้มีมติเห็นชอบการจัดตั้งคณะวิทยาศาสตร์การแพทย์ มหาวิทยาลัยนเรศวร เมื่อวันที่ 22 กันยายน พ.ศ. 2544

**หน่วยงาน**
คณะวิทยาศาสตร์การแพทย์ มหาวิทยาลัยนเรศวร ประกอบไปหน่วยงานต่างๆ ได้แก่- ภาควิชากายวิภาคศาสตร์- ภาควิชาชีวเคมี- ภาควิชาสรีรวิทยา- ภาควิชาจุลชีววิทยาและปรสิตวิทยา- สถานวิจัยเพื่อความเป็นเลิศด้านเห็ดและรา- สถานวิจัยเพื่อความเป็นเลิศทางด้านเทคโนโลยีชีวภาพทางการแพทย์- สถานบริการวิชาการด้านวิทยาศาสตร์การแพทย์- สำนักงานเลขานุการคณะวิทยาศาสตร์การแพทย์

**หลักสูตรการศึกษา**
ปัจจุบัน คณะวิทยาศาสตร์การแพทย์ มหาวิทยาลัยนเรศวร จัดการเรียนการสอนในหลักสูตร ได้แก่

**ศูนย์**
ศูนย์นิติวิทยาศาสตร์ คณะวิทยาศาสตร์การแพทย์ ตั้งอยู่  ณ โรงพยาบาลมหาวิทยาลัยนเรศวร คณะแพทยศาสตร์  มหาวิทยาลัยนเรศวร
คณะวิทยาศาสตร์การแพทย์ มหาวิทยาลัยนเรศวร ประกอบด้วยศูนย์ต่างๆ ดังนี้- ศูนย์นิติวิทยาศาสตร์

**ดูเพิ่ม**
 มหาวิทยาลัยนเรศวร- โรงพยาบาลมหาวิทยาลัยนเรศวร

**แหล่งข้อมูลอื่น**
  มหาวิทยาลัยนเรศวร-  คณะวิทยาศาสตร์การแพทย์ มหาวิทยาลัยนเรศวร

**อ้างอิง**
หมวดหมู่:คณะในกลุ่มวิทยาศาสตร์สุขภาพ
หมวดหมู่:หน่วยงานในมหาวิทยาลัยนเรศวร
หมวดหมู่:เสิร์ชเอนจิน

หมวดหมู่:เว็บไซต์
หมวดหมู่:การค้นหาบนอินเทอร์เน็ต
หมวดหมู่:Data search engines
หมวดหมู่:ฐานข้อมูลออนไลน์
หมวดหมู่:ดัชนี
หมวดหมู่:เว็บไซต์รวมกลุ่ม
โมโตกิโยะ เซอามิ

โมโตกิโยะ เซอามิ  (ญี่ปุ่น|世阿弥 元清|Zeami Motokiyo
พ.ศ. 1906 - 1986) หรือที่รู้จักในชื่อ โมโตกิโยะ คันเซะ (Kanze Motokiyo) เป็นนักสุนทรียศาสตร์ นักแสดง และนักเขียนชาวญี่ปุ่น

**หนังสืออ่านเพิ่ม**
   On the Art of the No Drama:  The Major Treatises of Zeami date=2006-09-04 , 1984, M. Yamazaki (ed.), J. T. Rimer (tr.) - The House Of Kanze, Nobuko Albery, 1985, Simon And Schuster, New York, ISBN 0-671-60520-8- The Flowering Spirit: Classic Teachings on the Art of Nō, Zeami, William Scott Wilson (tr.), Kodansha International, Tokyo, Japan, 2006, ISBN 4-7700-2499-1
1986
หมวดหมู่:บุคคลที่เกิดในปี พ.ศ. 1906
หมวดหมู่:นักเขียนชาวญี่ปุ่น
หมวดหมู่:นักแสดงญี่ปุ่น
หมวดหมู่:บุคคลจากนาโงยะ
ปีแยร์ กีโยม เฟรเดริก เลอ แปล

รูปปั้นของปีแยร์ กีโยม เฟรเดริก เลอ แปล
ปีแยร์ กีโยม เฟรเดริก เลอ แปล (Pierre Guillaume Frédéric le Play; 11 เมษายน พ.ศ. 2349 - 5 เมษายน พ.ศ. 2425) เป็น นักสังคมศาสตร์ และนักเศรษฐศาสตร์ชาวฝรั่งเศส
2425
หมวดหมู่:วิศวกรชาวฝรั่งเศส
หมวดหมู่:นักสังคมศาสตร์
หมวดหมู่:นักเศรษฐศาสตร์ชาวฝรั่งเศส
อำนาจบริหาร

อำนาจบริหาร (Executive) มีหน้าที่ในการบริหารราชการแผ่นดินให้เป็นไปตามตัวบทกฎหมาย โดยยึดตามอำนาจนิติบัญญัติ โดยหากปราศจากตัวบทกฎหมายที่นิติบัญญัติได้กำหนดไว้ ฝ่ายบริหารจะไม่สามารถดำเนินการใด ๆ ได้ทั้งสิ้น
ฝ่ายบริหารสามารถเป็นบ่อเกิดของกฎหมายบางประเภทได้ เช่น กฤษฎีกาหรือคำสั่งของฝ่ายบริหาร ระบบข้าราชการประจำบริหารมักเป็นที่มาของระเบียบ หากฝ่ายบริหารทำหน้าที่เกินขอบเขตหรือไม่ตรงตามเจตนารมย์ของฝ่ายนิติบัญญัติ ฝ่ายนิติบัญญัติก็สามารถควบคุมฝ่ายบริหารได้ เช่น การตั้งกระทู้คำถาม การเสนอญัตติด่วน การอภิปรายไม่ไว้วางใจฝ่ายบริหารหรือรายบุคคลหรือทั้งคณะ เป็นต้น

**การใช้อำนาจ**
อำนาจในการบริหารจะใช้ในการปกครอง จะต้องเป็นอำนาจที่ได้รับมอบหมายหรือได้รับการระบุ หรือบัญญัติผ่านทางฝ่ายนิติบัญญัติในรัฐธรรมนูญ เท่ากับว่าฝ่ายบริหารใช้อำนาจในการบริหารได้ต่อเมื่อมีกฎหมายมอบอำนาจและกำหนดขอบเขตหน้าที่ให้เท่านั้น 

**อ้างอิง**

**ดูเพิ่ม**
 อำนาจนิติบัญญัติ- อำนาจตุลาการ
หมวดหมู่:กฎหมายรัฐธรรมนูญ
หมวดหมู่:สภาบันการปกครอง
บ
หมวดหมู่:กฎหมายมหาชน
อำนาจตุลาการ

อำนาจตุลาการ เป็นระบบศาลซึ่งทำหน้าที่ตีความและใช้บังคับกฎหมาย (apply the law) ในนามของรัฐ ตุลาการยังเป็นกลไกสำหรับระงับข้อพิพาท ภายใต้ลัทธิการแยกใช้อำนาจ ฝ่ายตุลาการมักไม่สร้างกฎหมาย (ซึ่งเป็นความรับผิดชอบของฝ่ายนิติบัญญัติ) หรือบังคับใช้กฎหมาย (enforce the law) (ซึ่งเป็นความรับผิดชอบของฝ่ายบริหาร) แต่ตีความกฎหมายและใช้บังคับกฎหมายเข้ากับข้อเท็จจริงของแต่ละคดี ฝ่ายตุลาการมักได้รับภารกิจให้ประกันความยุติธรรมเท่าเทียมกันตามกฎหมาย มักประกอบด้วยศาลอุทธรณ์สูงสุด (court of final appeal) เรียกว่า "ศาลสูงสุด" หรือ "ศาลรัฐธรรมนูญ" ร่วมกับศาลที่ต่ำกว่า
ในหลายเขตอำนาจ ฝ่ายตุลาการมีอำนาจเปลี่ยนแปลงกฎหมายผ่านกระบวนการการพิจารณาทบทวนโดยศาล ศาลที่มีอำนาจการพิจารณาทบทวนโดยศาลอาจบอกล้างกฎหมายและหลักเกณฑ์ของรัฐเมื่อเห็นว่ากฎหมายหรือหลักเกณฑ์นั้นไม่เข้ากับบรรทัดฐานที่สูงกว่า เช่น กฎหมายแม่บท บทบัญญัติของรัฐธรรมนูญหรือกฎหมายระหว่างประเทศ ผู้พิพากษาเป็นกำลังสำคัญสำหรับตีความและนำรัฐธรรมนูญไปปฏิบัติ ฉะนั้น จึงสร้างประชุมกฎหมายรัฐธรรมนูญในประเทศที่ใช้ระบบคอมมอนลอว์ 
หมวดหมู่:การปกครอง
เจ้าผู้ปกครอง

เจ้าผู้ปกครอง (Il Principe, The Prince) เป็นหนังสือตำราเกี่ยวกับปรัชญาและทฤษฎีการเมือง เขียนโดย นิกโกเลาะ มาเกียเวลลี นักทฤษฎีด้านการเมืองและอาสาสมัครชาวเมืองฟลอเรนซ์ ในปี พ.ศ. 2056 (ค.ศ. 1513) ต้นฉบับเดิมมีชื่อว่า De Principatibus (ว่าด้วยการปกครอง) ได้ตีพิมพ์ครั้งแรกเมื่อ พ.ศ. 2075 (ค.ศ. 1532) หลังจากมาเกียเวลลีเสียชีวิตไปแล้ว 5 ปี หนังสือนี้ไม่ได้เป็นหนังสือที่โดดเด่นในช่วงชีวิตของเขา แต่เป็นงานเขียนซึ่งเป็นที่จดจำมากที่สุด และทำให้คำว่า "มาเกียเวลเลียน" (Machiavellian) กลายเป็นที่รู้จักอย่างกว้างขวาง บางครั้งนักวิจารณ์จัดประเภทหนังสือเล่มนี้ว่าเป็นงานประเภท "เสียดสี"

**อ้างอิง**

**แหล่งข้อมูลอื่น**
  The Prince ที่ โครงการกูเตนเบิร์ก
หมวดหมู่:หนังสือการเมือง
หมวดหมู่:นิกโกเลาะ มาเกียเวลลี
อุตมรัฐ

อุตมรัฐ (Πολιτεία, มีความหมายว่า "โพลิเตีย" (Politeia); De Republica, Republic) เป็นบทสนทนาของโสกราตีสที่เขียนโดยเพลโต ประมาณ 360 ปีก่อนคริสตกาล เป็นหนึ่งในบรรดางานเขียนที่มีอิทธิพลต่อทฤษฎีทางด้านปรัชญาและการปกครองอย่างมากที่สุด และเป็นผลงานที่มีชื่อเสียงมากที่สุดของเพลโต เนื้อหาในเรื่องเป็นการสนทนาระหว่างโสกราตีสกับชาวกรุงเอเธนส์ และชาวต่างชาติอีกจำนวนหนึ่ง ที่ถกเถียงกันเกี่ยวกับเรื่องความยุติธรรม และข้อสงสัยว่าผู้มีใจเป็นธรรมจะมีความสุขมากกว่าผู้มีใจคดหรือไม่หากมีนครในอุดมคติ โดยที่นครแห่งนี้ปกครองโดยกษัตริย์ผู้เป็นปราชญ์ บทสนทนาแสดงให้เห็นถึงลักษณะของนักปรัชญา รูปแบบและความขัดแย้งระหว่างแนวคิดทางปรัชญากับงานกวีนิพนธ์ รวมถึงสื่อให้เห็นจิตวิญญาณอันเป็นอมตะ

**แหล่งข้อมูลอื่น**
ฉบับแปลภาษาอังกฤษ
**At Libertyfund.org:  Plato's Republic: Translated by Benjamin Jowett (1892) with running comments & Stephanus numbers
**At MIT.edu:  Plato's Republic date=2011-04-11 : Translated by Benjamin Jowett
**At Perseus Project:  Plato's Republic: Translated by Paul Shorey (1935) annotated and hyperlinked text (English and Greek)
**At Project Gutenberg:  e-text Plato's Republic: Translated by Benjamin Jowett with introduction. The same  translation with Stephanus numbers, side notes and full index.
หมวดหมู่:ปรัชญาการเมือง
หมวดหมู่:วรรณกรรมเชิงปรัชญา
หมวดหมู่:งานเขียนของเพลโต
หมวดหมู่:วรรณกรรมยุโรป
ทหารราบ

ไฟล์:Royal Irish Rifles ration party Somme July 1916.jpg|thumb|upright=1.3|ทหารราบของกรมปืนเล็กยาวหลวงไอร์แลนด์ ณ ยุทธการที่แม่น้ำซอมม์ (ค.ศ. 1916) ในสงครามโลกครั้งที่หนึ่ง
ทหารราบ หรือ ทหารเดินเท้า (infantry, foot soldier) เป็นเหล่าทัพที่ประจัญบานแบบเดินเท้า ซึ่งต่างจากทหารม้า ทหารปืนใหญ่และทหารยานเกราะ ปกติเดินด้วยเท้าระหว่างศึกต่าง ๆ แต่อาจขี่ม้า ยานพาหนะทหารและยานขนส่งอย่างอื่นบ้าง ทหารราบเป็นเหล่าทัพส่วนใหญ่ของกองทัพประเทศส่วนใหญ่ ตรงแบบได้รับผลกระทบหนักที่สุดจากการสงคราม ทั้งกำลังพลสูญเสีย การขาดแคลน และความเครียดทางกายและจิต
เหล่าทัพแรกในประวัติศาสตร์คือทหารราบนี่เอง ในสมัยโบราณ ทหารราบติดอาวุธประชิดตัวระยะแรก เช่น หอก ขวานหรือดาบ หรืออาวุธระยะไกล เช่น หอกซัด สลิงหรือธนู ทหารราบบางส่วนมีทั้งอาวุธประชิดตัวและระยะไกล เมื่อมีการพัฒนาดืนปืน ทหารราบเริ่มเปลี่ยนไปใช้อาวุธปืนเป็นหลัก เมื่อถึงสงครามนโปเลียน ทหารราบ ทหารม้าและทหารปืนใหญ่เกิดเป็นสามเหล่าทัพพื้นฐานของกองทัพ แต่ทหารราบยังเป็นเหล่าที่มีจำนวนมากที่สุด เมื่อมีสงครามยานเกราะ พาหนะสู้ยานเกราะเริ่มเข้าแทนที่ทหารม้า และอำนาจทางอากาศเพิ่มเข้ามาเป็นมิติใหม่ของการสู้รบภาคพื้นดิน แต่ทหารราบยังมีความสำคัญในปฏิบัติการรวมเหล่าสมัยใหม่ทั้งหมดดังเดิม
ทหารราบมีความตระหนักในสถานการณ์ท้องถิ่นดีกว่าเหล่าทัพอื่น ๆ เนื่องจากสัมผัสใกล้ชิดกับสนามรบอยู่ตลอดเวลา จึงมีความสำคัญในการประจัญบานและแทรกซึมที่ตั้งของข้าศึก การถือครองและป้องกันพื้นที่ (เป้าหมายทางทหาร) การยึดชัยในสมรภูมิ การรักษาการควบคุมและความมั่นคงของพื้นที่ทหารทั้งที่แนวรบและหลังแนวรบ การยึดสรรพาวุธและยุทธภัณฑ์ การพาตัวเชลย และการยึดครองทางทหาร ทหารราบสามารถรับรู้ ปรับตัวและตอบสนองต่อภาวะ ล้มฟ้าอากาศ และการเปลี่ยนอาวุธหรือยุทธวิธีของข้าศึกได้ง่ายกว่ามาก ทหารราบสามารถปฏิบัติการในภูมิประเทศได้หลากหลายซึ่งยานพาหนะทหารเข้าถึงไม่ได้ และสามารถปฏิบัติการโดยมีภาวะทางลอจิสติกส์ต่ำกว่า ทหารราบเป็นกำลังที่ส่งไปยังพื้นที่รบภาคพื้นดินได้ง่ายที่สุด อาจด้วยการเดินแถว หรือโดยสารรถบรรทุก ยานขนส่งทางน้ำหรืออากาศ นอกจากนี้ยังสามารถนำเข้าสู่การรบโดยตรงได้ด้วยการยกพลสะเทินน้ำสะเทินบก หรือการโจมตีทางอากาศด้วยร่มชูชีพ (ทหารราบพลร่ม) หรือเฮลิคอปเตอร์ (ทหารราบเคลื่อนที่ทางอากาศ) และสามารถเสริมได้ด้วยอาวุธที่ต้องใช้พลป้อนกระสุน ยานลำเลียงพลหุ้มเกราะและยานต่อสู้ทหารราบได้หลายชนิด

**ดูเพิ่ม**
 ยุทธวิธีทหารราบ

**อ้างอิง**
หมวดหมู่:เหล่าทหาร

หมวดหมู่:อาชีพเกี่ยวกับการสู้รบ
ทีปังกร

ทีปังกร อาจหมายถึง- พระทีปังกรพุทธเจ้า- สมเด็จพระเจ้าลูกยาเธอ เจ้าฟ้าทีปังกรรัศมีโชติ มหาวชิโรตตมางกูร สิริวิบูลยราชกุมาร- กองทุนทีปังกรนภัทรบุตร- โรงเรียนทีปังกรวิทยาพัฒน์ (วัดโบสถ์) ในพระราชูปถัมภ์ฯ กรุงเทพมหานคร- โรงเรียนทีปังกรวิทยาพัฒน์ (วัดน้อยใน) ในพระราชูปถัมภ์ฯ กรุงเทพมหานคร- โรงเรียนทีปังกรวิทยาพัฒน์ (ทวีวัฒนา) ในพระราชูปถัมภ์ฯ กรุงเทพมหานคร- โรงเรียนทีปังกรวิทยาพัฒน์ (วัดประดู่) ในพระราชูปถัมภ์ จังหวัดสมุทรสงคราม- โรงเรียนทีปังกรวิทยาพัฒน์ (มัธยมวัดหัตถสารเกษตร) ในพระราชูปถัมภ์ จังหวัดปทุมธานี- โรงเรียนทีปังกรวิทยาพัฒน์ (วัดสุนทรสถิต) ในพระราชูปถัมภ์ จังหวัดสมุทรสาคร
แมรี โวลสโตนคราฟต์

แมรี โวลสโตนคราฟต์
แมรี โวลสโตนคราฟต์ (Mary Wollstonecraft, 27 เมษายน พ.ศ. 2302 - 10 กันยายน พ.ศ. 2340) เป็นนักเขียนและนักปรัชญาชาวอังกฤษ 

**แหล่งข้อมูลอื่น**
 Memoirs of the Author of a Vindication of the Rights of Woman, by William Godwin, at Project Gutenberg- Vindication of the Rights of Woman (1796 edition) at Google Books- An Historical and Moral View of the Origin and Progress of the French Revolution at libertyfund.org- Biography of Wollstonecraft by Jane Johnson Lewis from about.com- Wollstonecraft concordance date=2007-04-26 - Mary Wollstonecraft: A 'Speculative and Dissenting Spirit' by Janet Todd at www.bbc.co.uk- "Mary" by William Blake at sterneck.net- id=1349- id=Wollstonecraft,+Mary

หมวดหมู่:บุคคลที่เกิดในปี พ.ศ. 2302
หมวดหมู่:นักประวัติศาสตร์ชาวอังกฤษ
หมวดหมู่:นักเขียนนวนิยายชาวอังกฤษ
หมวดหมู่:บุคคลจากลอนดอนโบโรทาวเวอร์แฮมเลตส์
หมวดหมู่:เสียชีวิตจากการคลอดบุตร
หมวดหมู่:นักปรัชญายุคเรืองปัญญา
1797
บักมินสเตอร์ ฟุลเลอร์

ริชาร์ด บักมินสเตอร์ "บักกี้" ฟุลเลอร์ (Richard Buckminster "Bucky”  Fuller, 12 กรกฎาคม พ.ศ. 2438 - 1 กรกฎาคม พ.ศ. 2526) เป็นสถาปนิก นักออกแบบ นักประดิษฐ์ และนักเขียนชาวอเมริกัน
2526
หมวดหมู่:สถาปนิกชาวอเมริกัน
หมวดหมู่:นักออกแบบ
หมวดหมู่:นักประดิษฐ์ชาวอเมริกัน
หมวดหมู่:นักเขียนชาวอเมริกัน
หมวดหมู่:สมาชิกเมนซา
หมวดหมู่:บุคคลจากรัฐแมสซาชูเซตส์
หมวดหมู่:นักจดบันทึกประจำวันชาวอเมริกัน
ไซลิทอล

ไซลิทอล (xylitol) เป็นน้ำตาลแอลกอฮอล์ที่มีคาร์บอน 5 อะตอมใช้ให้ความหวานเพื่อใช้ทดแทนน้ำตาล โดยมีอยู่ตามธรรมชาติ สามารถพบได้ทั่วไปในผักผลไม้หลายชนิด  ในทางการแพทย์ มีการใช้ไซลิทอลเป็นอาหารทางสายของผู้ป่วย และยังมีการใช้เพื่อป้องกันฟันผุ เพราะไซลิทอลทำให้ความเป็นกรดในน้ำลายลดลง การเกิดการสะสมกลับของแร่ธาตุบนผิวฟันจะเกิดได้มากขึ้น บริษัทผลิตหมากฝรั่งบางแห่งนำเอาสารไซลิทอลมาเป็นส่วนผสม ยังพบได้ในยาสีฟัน น้ำยาบ้วนปาก และลูกอมบางยี่ห้อ

**อ้างอิง**
หมวดหมู่:วัตถุเจือปนอาหาร
หมวดหมู่:กระสายยา
หมวดหมู่:น้ำตาลแอลกอฮอล์
หมวดหมู่:วัตถุให้ความหวาน
หมวดหมู่:พิษวิทยาทางการสัตวแพทย์
นุก

นุก (Nuuk นูก, IPA: nuːk) หรือ กอตฮอบ (Godthåb, IPA: ˈkʌtˌhɔˀp) เป็นเมืองหลวงและเมืองที่ใหญ่ที่สุดของกรีนแลนด์ ตั้งอยู่ทางตอนใต้ของฝั่งตะวันตกของเกาะกรีนแลนด์
หมวดหมู่:เมืองหลวงในทวีปอเมริกาเหนือ
หมวดหมู่:เมืองในประเทศเดนมาร์ก
หมวดหมู่:กรีนแลนด์
ภาษากรีนแลนด์

ภาษากะลาลลิซุต หรือ ภาษากรีนแลนด์ เป็นภาษาหนึ่งในจำนวนภาษาทางการ 2 ภาษาของกรีนแลนด์(อีกภาษาหนึ่งคือภาษาเดนมาร์ก)

**สัทวิทยา**

**ระบบเสียงสระ**
ในภาษากะลาลลิซุตมีหน่วยเสียงสระเพียง 3 หน่วยเท่านั้น ได้แก่ /i/ /u/ และ /a/

**ระบบเสียงพยัญชนะ**
ในตารางแสดงสัทอักษรสากลและตัวอักษรที่ใช้แทนเสียงนั้น ๆ ในภาษาเขียน

**ระบบการเขียน**
ภาษากะลาลลิซุตใช้อักษรละตินในภาษาเขียน ซึ่งแตกต่างจากภาษาอื่น ๆ ในตระกูลเดียวกันในประเทศแคนาดา ซึ่งจะมีระบบการเขียนเฉพาะของตนเอง ในอดีตภาษากะลาลลิซุตเคยมีอักขระพิเศษ ĸ ครา (มีลักษณะเหมือน k ที่ไม่มีหางชี้ขึ้นข้างบน เหมือนกับ к ในอักษรซีริลลิก) ซึ่งปัจจุบันได้เปลี่ยนไปใช้อักษร q แทนแล้ว

**อ้างอิง**
หมวดหมู่:ภาษาในประเทศเดนมาร์ก
ภาษาลิทัวเนีย

ภาษาลิทัวเนีย (langx|lt|label=เอนดะนิม|lietuvių kalba, pron) เป็นภาษาบอลต์ตะวันออกในสาขาบอลต์ของตระกูลภาษาอินโด-ยูโรเปียน โดยเป็นภาษาของชาวลิทัวเนียและภาษาราชการของประเทศลิทัวเนีย และเป็นภาษาทางการภาษาหนึ่งของสหภาพยุโรป มีผู้พูดภาษานี้เป็นภาษาแม่ประมาณ 2.8 ล้านคน และในบริเวณอื่นประมาณ 1 ล้านคน
ภาษาลิทัวเนียมีความใกล้ชิดกับภาษาลัตเวียเพื่อนบ้าน แม้ว่าทั้งสองภาษาไม่สามารถเข้าใจร่วมกันได้ เขียนด้วยอักษรละติน นักภาษาศาสตร์บางคนมองภาษาลิทัวเนียในบางประเด็นว่าเป็นภาษาที่อนุรักษ์ไว้มากที่สุดในตระกูลภาษาอินโด-ยูโรเปียน โดยยังคงคุณสมบัติภาษาอินโด-ยูโรเปียนดั้งเดิมที่หายไปผ่านการพัฒนาจากภาษาลูกหลานอื่น ๆ

**ประวัติ**
ในบรรดาตระกูลภาษาอินโด-ยูโรเปียน ภาษาลิทัวเนียเป็นภาษาที่อนุรักษ์ไว้ในด้านไวยากรณ์และสัทวิทยา โดยยังคงรักษาคุณสมบัติโบราณที่พบได้เฉพาะในภาษาโบราณอย่างภาษาสันสกฤต (โดยเฉพาะในรูปภาษาพระเวท) หรือภาษากรีกโบราณ ด้วยเหตุผลนี้ ภาษานี้จึงเป็นข้อมูลสำคัญสำหรับการสร้างภาษาอินโด-ยูโรเปียนดั้งเดิมใหม่ แม้ว่ามีการรับรองภาษานี้ช้า (ข้อความแรกสุดมีอายุถึงเพียง  ค.ศ. 1500)

**อ้างอิง**

**แหล่งข้อมูลอื่น**

ลิทัวเนีย
ลิทัวเนีย
ลิทัวเนีย
เครื่องหมายกุญแจเสียง

เครื่องหมายกุญแจเสียงชุดหนึ่ง
เครื่องหมายกุญแจเสียง หรือ เครื่องหมายตั้งบันไดเสียง หรือเรียกอย่างสั้นว่า คีย์ (key signature) คือกลุ่มของชาร์ปหรือแฟลต (หรือเนเชอรัลในบางกรณี) ที่กำกับบนบรรทัดห้าเส้น เป็นตัวบ่งบอกให้เล่นตัวโน้ตสูงขึ้นหรือต่ำลงครึ่งเสียง (semitone) ตามตำแหน่งที่กำหนดหากไม่มีเครื่องหมายอื่นอยู่ก่อน แทนที่จะเป็นเสียงตัวโน้ตปกติ การกำหนดบันไดเสียงเช่นนี้จะมีผลทั้งบรรทัดจนกว่าจะมีการเปลี่ยนคีย์ใหม่ เครื่องหมายกุญแจเสียงมักพบได้ทั่วไปถัดจากกุญแจประจำหลักในตำแหน่งเริ่มบรรทัดใหม่ หรือปรากฏที่ส่วนอื่นบนบรรทัดเช่นหลังจากดับเบิลบาร์ (double bar) เป็นต้น

**ตัวอย่างการใช้งาน**
ตัวอย่างต่อไปนี้เป็นบันไดเสียงของ B major
ไฟล์:ks1.gif
และบันไดเสียงนี้สามารถใช้เครื่องหมายกุญแจเสียงกำกับได้ดังนี้
ไฟล์:ks2.gif
จุดประสงค์ของการใช้เครื่องหมายกุญแจเสียงก็เพื่อลดจำนวนเครื่องหมายกำกับเสียงที่แทรกอยู่ในบรรทัดห้าเส้น ทำให้อ่านง่ายขึ้น โดยหลักการเบื้องต้น เครื่องหมายกุญแจเสียงสามารถกำกับที่ตำแหน่งสูงต่ำใด ๆ ก็ได้บนบรรทัดห้าเส้น เขียนรวมกันที่ต้นบรรทัด แล้วถอดเครื่องหมายที่ตัวโน้ตออก หรือปรับด้วยเครื่องหมายกำกับเสียงอื่นให้ตรงตามความเป็นจริง
การใช้เครื่องหมายกุญแจเสียงจะทำให้เกิดผลต่อตัวโน้ตที่ต่อจากนั้นหลายห้อง หรือทั้งบรรทัด หรือแม้แต่ทั้งเพลง เว้นแต่จะถูกยกเลิกโดยเครื่องหมายกุญแจเสียงกลุ่มอื่น ตัวอย่างเช่น จากเครื่องหมายกุญแจเสียง B major ข้างต้น โน้ตเสียง A (เสียง ลา) ที่อยู่หลังจากเครื่องหมายกุญแจเสียงในทุกอ็อกเทฟ (octave) จะต้องเล่นเป็นเสียง Asharp ทั้งหมด หากไม่มีเครื่องหมายกำกับเสียงตัวอื่นมาปรับเปลี่ยนโน้ตตัวนั้น
ต่อไปนี้เป็นตัวอย่างการยกเลิกบันไดเสียงที่กำหนดไว้ก่อนหน้าในบรรทัดเดียวกัน จาก C minor ไปเป็น E major เครื่องหมายนี้ natural เรียกว่าเนเชอรัล (natural) ใช้สำหรับแปลงเสียงให้กลับมาเป็นปกติ
ไฟล์:Key signature change.PNG

**ตารางเครื่องหมายกุญแจเสียง**
เครื่องหมายกุญแจเสียงที่นิยมใช้มักจะมีรูปแบบตายตัว โดยจะมีชาร์ปทั้งชุดหรือแฟลตทั้งชุด หรือไม่มีอยู่เลย ซึ่งจะสัมพันธ์กันตามบันไดเสียงเมเจอร์และบันไดเสียงไมเนอร์ ดังนี้

**อ้างอิง**
  หน้า = 103-105, 111-117
ตั้งบันไดเสียง
โมเดิร์นมาเวิลส์

โมเดิร์นมาเวิลส์ (Modern Marvels) ซึ่งมีความหมายว่า สิ่งอัศจรรย์สมัยใหม่ เป็น รายการทีวีรายสัปดาห์ ออกอากาศทาง ช่อง "เดอะฮิสทรีแชนแนล" (The History Channel) 
นำเสนอ สาระเกี่ยวกับ เทคโนโลยีต่างๆ การนำไปใช้งาน รวมถึงที่มาของเทคโนโลยีนั้นๆ
เริ่มออกอากาศครั้งแรกวันที่ 1 มกราคม พ.ศ. 2538 
รายการ ถูกสร้างขึ้นมากว่า 400 ตอนครอมคลุมเรื่องต่างๆ ทาง วิทยาศาสตร์ เทคโนโลยี และ เครื่องยนต์กลไก

**แหล่งข้อมูลอื่น**
  รายการโมเดิร์นมาเวิลส์ ทาง เดอะฮิสทรีแชนแนล 
หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:รายการที่ออกฉายทางทรูวิชั่นส์
ชาวชวา

ชาวชวา (translit=Wong Jawa หรือ label=none; Orang Jawa) เป็นกลุ่มชาติพันธุ์ออสโตรนีเซียของเกาะชวาตอนกลางและตะวันออก ในประเทศอินโดนีเซีย มีจำนวนมากกว่า 100 ล้านคน ถือเป็นกลุ่มชาติพันธุ์ที่ใหญ่ที่สุดทั้งในประเทศอินโดนีเซียและในเอเชียตะวันออกเฉียงใต้ทั้งหมด ภาษาถิ่นคือภาษาชวา ซึ่งเป็นภาษาออสโตรนีเซียที่มีผู้พูดมากที่สุดเช่นกัน เช่นเดียวกัน เป็นภาษาส่วนภูมิภาคที่มีผู้พูดมากที่สุดในเอเชียตะวันออกเฉียงใต้ เนื่องด้วยจำนวนประชากรที่มีมากที่สุดในภูมิภาค ชาวชวาจึงมีบทบาทนำในทางสังคม การเมือง และวัฒนธรรมในอินโดนีเซียและเอเชียตะวันออกเฉียงใต้
นอกเหนือจากในประเทศอินโดนีเซียแล้ว ยังมีชาวชวาโพ้นทะเลในประเทศซูรินาม, สิงคโปร์, มาเลเซีย, อียิปต์, ซาอุดิอาระเบีย, แอฟริกาใต้, ศรีลังกา, เยเมน และเนเธอร์แลนด์ กลุ่มชาติพันธุ์ชวานั้นมีกลุ่มย่อยแยกลงไป ซึ่งสามารถแยกกันโดยใช้ลักษณะ ธรรมเนียมปฏิบัติ คติชน สำเนียงภาษา ไปจนถึงวิถีประชา กลุ่มย่อยของชวา เช่น บาญูมาซัน, จีเรบน, มาตารัม, โอซิง และ เติงเงอรา ชาวชวาส่วนใหญ่เป็นมุสลิมนิกายสุหนี่ ส่วนน้อยนับถือศาสนาคริสต์และฮินดู  ในฐานะชาวมุสลิม กลุ่มชาติพันธุ์มุสลิมชวาถือว่าเป็นมุสลิมชาติพันธุ์ที่ใหญ่ที่สุดในตะวันออกไกล และ เป็นอันดับสี่ของโลกรองจากอาหรับ, เบงกอล, และ ปัญจาบ
อารยธรรมชวามีอิทธิพลจากการแลกเปลี่ยนของศาสนาวิญญาณนิยมพื้นถิ่นชื่อเกอจาเวิน กับวัฒนธรรมฮินดู—พุทธจากอินเดีย อิทธิพลจากการผสานวัฒนธรรมและความเชื่อเหล่านี้ยังคงปรากฏในประวัติศาสตร์ วัฒนธรรม ธรรมเนียม และศิลปะของชาวชวาถึงปัจจุบัน อาณาจักรชวาโบราณทั้งสิงหะส่าหรี และ มัชปาหิต เป็นหนึ่งในบรรดาจักรวรรดิทางน้ำที่ทรงอำนาจมากที่สุดในพื้นที่ มีอาณาเขตครอบคลุมเอเชียตะวันออกใต้ภาคพื้นสมุทรส่วนใหญ่และบางส่วนของอินโดจีน อารยธรรมของชาวชวาได้สร้างปูชนียสถานที่สำคัญ เช่น โบโรบูดูร์และปรัมบานัน วัฒนธรรมชวามีอิทธิพลในเอเชียตะวันออกเฉียงใต้หลายประเทศ โดยเฉพาะในบรูไน สิงคโปร์ และมาเลเซีย ซึ่งสามารถพบวัฒนธรรมชวาได้ในหลายแง่มุมของวัฒนธรรมมลายูสมัยใหม่ ส่วนอาหารชวานั้นมีอิทธิพลอย่างมากต่ออาหารในหลายวัฒนธรรมมลายู โดยมีอาหารเช่น สะเต๊ะ, ซัมบัล, เกอตูปัต, นาซีกูนิง (ปูลุตกูนิง) และ โรจัก วัฒนธรรมเช่นอาวุธกริช, ผ้าบาติก, นาฏกรรมรงเงิง, เครื่องดนตรีกาเมอลัน และการละเล่นหุ่นเงาวายังกูลิต ล้วนเข้าสู่วัฒนธรรมมลายูผ่านการแลกเปลี่ยนกับชาวชวา นอกจากนี้ วัฒนธรรมชวายังแพร่หลายไปถึงศรีลังกา, แอฟริกาใต้ และซูรินาม ตามกระแสผู้อพยพชาวชวาโพ้นทะเล

**หมายเหตุ**

**อ้างอิง**

**บรรณานุกรม**
  publisher =Walter de Gruyter- isbn=9789088900396-  publisher =ABC-CLIO-  publisher =Brill
หมวดหมู่:กลุ่มชาติพันธุ์ในประเทศอินโดนีเซีย
หมวดหมู่:กลุ่มชาติพันธุ์ตระกูลภาษาออสโตรนีเซียน
หมวดหมู่:ชาวชวา
ที่ดินในสภาพธรรมชาติ

ที่ดินในสภาพธรรมชาติ
ที่ดินในสภาพธรรมชาติ (wilderness หรือ wildland) โดยทั่วไปแล้วหมายถึง พื้นที่ ที่สภาพแวดล้อมไม่ได้ถูกเปลี่ยนแปลงโดยการกระทำของมนุษย์
ที่ดินในสภาพธรรมชาติมีความหมายครอบคลุม ป่าดงดิบ และสภาพนิเวศอื่น ๆ ที่ไม่ถูกดัดแปลงอย่างเห็นได้ชัดจากกิจกรรมของมนุษย์
ที่ดินในสภาพธรรมชาติเป็นแหล่งสำหรับศึกษาระบบนิเวศ การอนุรักษ์ธรรมชาติ และกิจกรรมนันทนาการ
หมวดหมู่:สิ่งแวดล้อม
หมวดหมู่:โลก
หมวดหมู่:ภูมิศาสตร์
หมวดหมู่:สัญกรณ์

ดูเพิ่มที่ :หมวดหมู่:สัญลักษณ์
หมวดหมู่:การสื่อสาร
หมวดหมู่:แบบจำลองทางวิทยาศาสตร์
หมวดหมู่:ระบบมโนทัศน์
หมวดหมู่:อินโฟกราฟิกส์
จิตรกรรมตะวันตก

ไฟล์:Jan Vermeer van Delft 007.jpg|thumb|250px|“สาวใส่ต่างหูมุก” (ค.ศ. 1665 - 1667) โดย โยฮันส์ เวร์เมร์ หรือรู้จักกันในชื่อ “โมนาลิซาเหนือ”
จิตรกรรมตะวันตก (Western painting) ประวัติของจิตรกรรมตะวันตกเป็นประวัติที่ต่อเนื่องกันมาจากการเขียนภาพตั้งแต่ก่อนยุคกลางหรือศิลปะของกรีกและโรมัน เริ่มแรกการเขียนภาพเป็นแบบศิลปะแสดงลักษณ์ (Representational art) และลวดลายแบบกรีกและโรมันมาจนถึงคริสต์ศตวรรษที่ 20 จึงวิวัฒนาการมาเป็นศิลปะนามธรรม (Abstract art) และศิลป์มโนทัศน์ (Conceptual art) 
การวิวัฒนาการของจิตรกรรมตะวันตกคล้ายคลึงกับการวิวัฒนาการของจิตรกรรมตะวันออกโดยทั่วไปในสองสามร้อยปีหลัง ศิลปะแอฟริกา, ศิลปะอิสลาม, ศิลปะอินเดีย, ศิลปะจีน, และศิลปะญี่ปุ่น แต่ละอย่างที่กล่าวมาต่างก็มีอิทธิพลสำคัญต่อศิลปก และในที่สุดศิลปะก็กลับไปมีอิทธิพลต่อศิลปะตะวันออก
จิตรกรรมตะวันตกเริ่มด้วยการเขียนภาพสำหรับสถาบันศาสนา ต่อมาผู้อุปถัมภ์ก็ขยายออกมารวมถึงเจ้านายและชนชั้นกลาง  ตั้งแต่ยุคกลาง มาจนถึง ยุคเรเนสซองส์ จิตรกรสร้างงานให้กับสถาบันศาสนาและลูกค้าผู้มั่งคั่ง  พอมาถึงสมัยสมัยบาโรกจิตรกรก็รับงานจากผู้มีการศึกษาดีขึ้นและจากชนชั้นกลางผู้มีฐานะดี  ในคริสต์ศตวรรษที่ 19 จิตรกรก็เป็นอิสระจากความต้องการของผู้อุปถัมภ์หรือลูกค้าในการวาดแต่เพียงภาพที่เกี่ยวกับคริสต์ศาสนา ตำนานเทพ ภาพเหมือน หรือ ภาพเขียนเกี่ยวกับประวัติศาสตร์ ปรัชญาที่ว่า “ศิลปะเพื่อศิลปะ” (art for art's sake) ก็เริ่มเป็นที่นิยมมากขึ้นโดยการแสดงออกทางผลงานเช่นงานเขียนของฟรานซิสโก โกยา, จอห์น คอนสเตเบิล (John Constable) และ เจย์ เอ็ม ดับเบิลยู เทอร์เนอร์ (J.M.W. Turner)
สมัยที่รุ่งเรืองที่สุดของการเขียนภาพเกิดขึ้นในทวีปยุโรประหว่างยุคเรเนสซองส์ซึ่งเป็นสมัยที่มีการวิวัฒนาการต่างๆ รวมทั้งการวาดเส้น การเขียนแบบทัศนียภาพ การสร้างสถาปัตยกรรมใหญ่ๆ การทอพรมแขวนผนัง การสร้างหน้าต่างประดับกระจกสี การสร้างประติมากรรม และเป็นสมัยก่อนหน้าและหลังจากการประดิษฐ์แท่นพิมพ์ หลังจากการพัฒนาในด้านต่างๆ ในยุคเรเนสซองส์ จิตรกรรมตะวันตกตั้งแต่ยุคบาโรกมาจนถึงศิลปะร่วมสมัยก็ยังคงวิวัฒนาการต่อมาจนถึงคริสต์ศตวรรษที่ 21

**อ้างอิง**

**ดูเพิ่ม **
 ประวัติศาสตร์ของจิตรกรรม - จิตรกรรมตะวันออก - จิตรกรรม - จิตรกรรมฝาผนัง - จิตรกรรมแผง - จิตรกรรมภูมิทัศน์ - จิตรกรรมสีน้ำมัน - ภาพเหมือน - บานพับภาพ

**แหล่งข้อมูลอื่น**
  ประวัติศาสตร์จิตรกรรม date=2007-03-13 -  ประวัติศาสตร์ศิลปะ:ยุคก่อนประวัติศาสตร์ถึงศิลปะร่วมสมัย date=2020-11-19 
หมวดหมู่:ศิลปะตะวันตก
หมวดหมู่:จิตรกรรม

หมวดหมู่:ศิลปะ
การแข่งขันบาสเกตบอลชิงแชมป์ดิวิชัน 1 ของ NCAA

การแข่งขันบาสเกตบอลชิงแชมป์ดิวิชัน 1 ของ NCAA สามารถหมายถึง- การแข่งขันบาสเกตบอลชายชิงแชมป์ดิวิชัน 1 ของ NCAA- การแข่งขันบาสเกตบอลหญิงชิงแชมป์ดิวิชัน 1 ของ NCAA
พิพิธภัณฑ์ศิลปะเว็บ

พิพิธภัณฑ์ศิลปะเว็บ (Web Gallery of Art) เป็นเว็บไซต์ที่แสดงภาพงานจิตรกรรมและประติมากรรมตะวันตกสมัยบาโรก กอธิค และ เรอเนซองส์ พิพิธภัณฑ์ศิลปะออนไลน์มีภาพงานศิลปะด้วยกันทั้งหมดกว่า 15,400 ภาพบางภาพมีคำอธิบายและคำวิจัยประกอบ  นอกจากภาพเขียนแล้วพิพิธภัณฑ์ยังมีข้อมูลเกี่ยวกับชีวประวัติของศิลปิน และ  หน้านิทรรศการที่จัดเป็นหัวข้อเช่น  จิตรกรรมฝาผนังที่ชาเปลซิสติน หรือ  ฉากแท่นบูชาแบบเฟลมมิช
ผู้ใช้สามารถใช้ระบบการเรียกข้อมูลที่ต้องการได้จากฐานข้อมูล ข้อมูลอาจจะดึงได้จาก:
:*  ชื่อศิลปิน
:*  หน้าค้นหา โดยค้นหาได้จาก
::* คำที่ปรากฏในชื่องานศิลปะ 
::* คำที่ปรากฏในคำบรรยายของงานศิลปะ
::* ยุคที่สร้างศิลปะ 
::* ประเภทของศิลปะ เช่น จิตรกรรม งานโมเสก หรือ งานกระจกสี
::* หัวเรื่องของศิลปะ เช่น จิตรกรรมภาพนิ่ง  ตำนานเทพ ภาพเหมือน หรือ คริสต์ศาสนา
::* เวลาที่สร้าง เช่นระหว่าง ค.ศ. 1451 ถึง ค.ศ. 1500  
::* ตระกูลของศิลปะ เช่น ตระกูลดัทช์ หรือ ตระกูลคาตาลาน
::* ที่ตั้งแสดง เช่น พิพิธภัณฑ์วาติกัน 
:*  หน้าเปรียบเทียบภาพสองภาพโดยจิตรกรคนละคนเคียงข้างกันเพื่อให้เห็นความคล้ายคลึงและความแตกต่าง
:*  หน้านิทรรศการ
เมื่อพบภาพที่ต้องการแล้วผู้ใช้ก็สามารถเลือกขนาดภาพที่จะชมและดนตรีประกอบได้  พิพิธภัณฑ์ศิลปะออนไลน์ก่อตั้งโดย อีมิล เคร็น และแดเนียล มาร์กซ 
ภาพงานศิลปะที่ปรากฏในพิพิธภัณฑ์ศิลปะเว็บเป็นภาพที่ลิขสิทธิ์หมดอายุ แต่ลิขสิทธิ์ตามกฎหมายยังครอบคลุมในการ reproduce ภาพ  พิพิธภัณฑ์ให้คำจำกัดความเรื่องลิขสิทธิ์ว่า “พิพิธภัณฑ์ศิลปะเว็บจดทะเบียนลิขสิทธิ์ในฐานะที่เป็นฐานข้อมูล  ภาพและเอกสารที่ผู้ใช้ดาวน์โหลดจากฐานข้อมูลนี้นำไปใช้ได้เฉพาะทางการศึกษาและทางส่วนบุคคล ห้ามใช้ในการแจกจ่ายไม่ว่าในรูปแบบใดโดยไม่ได้รับอนุญาตจากเจ้าของงานตามกฎหมาย” แต่โดยทั่วไปแล้วพิพิธภัณฑ์ศิลปะเว็บมิได้ระบุข้อมูลใดๆ ที่เกี่ยวกับเจ้าของงานบนหน้าที่แสดงภาพ ในสหรัฐอเมริกากฎหมายลิขสิทธิ์มิได้ครอบคลุมการ reproduce ภาพที่เป็นสมบัติของสาธารณชนแล้วตามการตัดสินของศาลในคดีระหว่าง “ห้องสมุดศิลปะบริดจ์แมน และ บริษัทคอเรล”  กรณีเช่นเดียวกันนี้ในบางท้องถิ่นหรือในบางประเทศอาจจะเป็นเช่นสหรัฐอเมริกาแต่ไม่ทั้งหมด

**ดูเพิ่ม **
 พิพิธภัณฑ์- ลิขสิทธิ์

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:พิพิธภัณฑ์ออนไลน์
หมวดหมู่:ห้องสมุด
หมวดหมู่:จิตรกรรม
หมวดหมู่:จิตรกร
หมวดหมู่:ประติมากร
หมวดหมู่:ประติมากรรม
หมวดหมู่:สถาปัตยกรรม
หมวดหมู่:สถาปนิก
หมวดหมู่:ฐานข้อมูลออนไลน์
กุญแจประจำหลัก

กุญแจซอลและกุญแจฟาคาบเส้นที่สอง หมายความว่าโน้ตที่คาบเส้นที่สองจะต้องเล่นเสียงซอล
กุญแจประจำหลัก (clef; clé แปลว่า กุญแจ) คือสัญกรณ์ทางดนตรีชนิดหนึ่งที่ใช้แสดงถึงระดับเสียงของตัวโน้ตที่บันทึก กำกับไว้ที่ตำแหน่งเริ่มต้นของบรรทัดห้าเส้น ซึ่งจะเป็นตัวบ่งบอกชื่อและระดับเสียงของตัวโน้ตที่อยู่บนเส้นนั้น
	

**ประเภทของกุญแจประจำหลัก**
กุญแจประจำหลักในการบันทึกดนตรีสมัยใหม่มีใช้อยู่เพียง 3 ชนิดคือ กุญแจซอล กุญแจโด และกุญแจฟา ซึ่งกุญแจแต่ละชนิดจะอ้างถึงเสียงซอล โด และฟา ตามลำดับ ตามตำแหน่งที่กุญแจนั้นได้ไปคาบเกี่ยวไว้บนบรรทัด เส้นและช่องอื่นๆ ก็จะสัมพันธ์กับโน้ตบนเส้นนั้น
การใช้ความแตกต่างของกุญแจประจำหลัก ก็เพื่อให้สามารถบันทึกดนตรีสำหรับเครื่องดนตรีและเสียงอื่นได้ทุกอย่าง แม้ว่าจะมีธรรมชาติของเสียงที่แตกต่างกัน เช่นเสียงบางอย่างอาจฟังดูแล้วสูงกว่าหรือต่ำกว่าเสียงอื่น ซึ่งเป็นการยากที่จะบันทึกเสียงทุกอย่างโดยใช้กุญแจประจำหลักเพียงชนิดเดียว เนื่องจากบรรทัดมีเพียงแค่ห้าเส้นในปัจจุบัน แต่อาจนำเสนอระดับเสียงของตัวโน้ตไม่เพียงพอต่อจำนวนโน้ตที่วงออเคสตราสามารถสร้างขึ้น แม้จะใช้เส้นน้อย (ledger line) มาช่วยก็ตาม การใช้ความแตกต่างของกุญแจสำหรับเครื่องดนตรีและเสียงแต่ละชนิด มีส่วนช่วยให้เขียนตัวโน้ตได้ง่าย ลดจำนวนการใช้เส้นน้อย และปรับคีย์ดนตรีได้ง่าย ดังนั้นกุญแจซอลจึงใช้แทนการนำเสนอเสียงสูง กุญแจโดสำหรับเสียงกลาง และกุญแจฟาสำหรับเสียงต่ำ

**ตำแหน่งของกุญแจประจำหลัก**
กุญแจประจำหลักสามารถวางได้หลายตำแหน่ง ปกติแล้วจะวางไว้ให้คาบเกี่ยวกับเส้นใดเส้นหนึ่งบนบรรทัด และในเมื่อบรรทัดมี 5 เส้น จึงมีความเป็นไปได้ทั้งหมด 15 แบบในการใช้งาน อย่างไรก็ตามมี 6 แบบที่เป็นการกำหนดซ้ำซ้อนกัน ตัวอย่างเช่น กุญแจซอลที่กำกับเส้นที่สาม จะมีค่าเท่ากับกุญแจโดที่กำกับเส้นที่หนึ่ง เป็นต้น ดังนั้นจึงเหลือเพียง 9 แบบเท่านั้นที่ให้ผลแตกต่างกัน ซึ่งทุกแบบเคยใช้ในประวัติศาสตร์ที่ผ่านมาแล้วทั้งสิ้น ได้แก่ กุญแจซอลบนสองเส้นล่าง กุญแจฟาบนสามเส้นบน และกุญแจโดบนทุกเส้นยกเว้นเส้นที่ห้า (เนื่องจากกุญแจโดบนเส้นที่ห้าซ้ำซ้อนกับกุญแจฟา หากโน็ตคาบเส้นนิยมใช้เช่นC# ตัวนี้จะซ้ำในบรรทัดจึงมีความสำคัญที่#กำกับเพื่อระบุความถี่ต่ำสูงของเสียงบนเส้นที่สาม)
ตำแหน่งของกุญแจประจำหลักที่เป็นไปได้ทั้งหมด
แต่สำหรับทุกวันนี้ กุญแจที่ใช้เป็นปกติมีเพียงแค่ กุญแจเทรเบิล กุญแจเบส กุญแจอัลโต และกุญแจเทเนอร์ ซึ่งสองอย่างแรกมักใช้ควบคู่กันบ่อยครั้งกว่า
กุญแจประจำหลักที่ใช้บ่อย

**อ้างอิง**
 นพพร ด่านสกุล. ปฐมบททฤษฎีดนตรี. กรุงเทพฯ : โอเดียนสโตร์, 2543. หน้า 33-38, 72-77. ISBN 974-277-766-7
หมวดหมู่:สัญกรณ์ดนตรี
หมวดหมู่:ทฤษฎีดนตรี
ระบบซี

ระบบซี (Common level) เป็นระบบเงินเดือนของข้าราชการพลเรือน โดยที่พิจารณาจากการทำงานแล้วเลื่อนขั้น ตามความสามารถ มีทั้งหมด 11 ขั้น หรือที่เรียกว่า ซี... ตามตำแหน่ง

**ที่มาของระบบ common level**
ระบบนี้ดำเนินการมาตั้งแต่ พ.ศ. 2518 ซึ่งทำให้ระบบข้าราชการมีเงินเดือนที่ตายตัว แน่นอน
หมวดหมู่:อาชีพ
วัดมหรรณพารามวรวิหาร

วัดมหรรณพารามวรวิหาร เป็นพระอารามหลวงชั้นตรี ชนิดวรวิหาร สร้างขึ้นในสมัยรัชกาลที่ 3 โดยกรมหมื่นอุดมรัตนราษีที่มีพระนามเดิมว่าพระองค์เจ้าอรรณพ เป็นพระราชโอรสในรัชกาลที่ 3 การก่อสร้างเสร็จสมบูรณ์ในสมัยรัชกาลที่ 4 หลังจากกรมหมื่นอุดมรัตนราษีได้สิ้นพระชนม์แล้ว รัชกาลที่ 4 โปรดเกล้าฯ พระราชทานนามว่า วัดมหรรณพาราม สถาปัตยกรรมภายในวัดมีทั้งแบบไทยและแบบที่ได้รับอิทธิพลมาจากจีน หลังคาของพระอุโบสถไม่มีช่อฟ้า ใบระกา มีพระประธานปั้นด้วยปูน ลงรักปิดทอง เป็นพระพุทธรูปสมัยกรุงศรีอยุธยา ส่วนพระวิหารมีขนาดเท่ากับพระอุโบสถ รวมทั้งมีศิลปะแบบเดียวกัน มีพระพุทธรูปหล่อสมัยสุโขทัยนามว่า พระร่วงทองคำ ประดิษฐานอยู่ ปัจจุบันมี พระเทพสุตเมธี (บุญธรรม สุตธมฺโม) เป็นเจ้าอาวาสรูปปัจจุบัน

**แหล่งข้อมูลอื่น**

**คลังภาพ**
มหรรณพ
มหรรณพ
หมวดหมู่:โบราณสถานในเขตพระนคร
เดอะยูนิเวิร์ส

เดอะยูนิเวิร์ส (The Universe) เป็นรายการสารคดี ออกอากาศทางช่องเดอะฮิสทรีแชนเนล (The History Channel) นำเสนอเรื่องราวเกี่ยวกับอวกาศ ดาว ดาวเคราะห์ หมู่ดาว วัตถุ ปรากฏการณ์ทางดาราศาสตร์ รวมถึงเรื่องทางดาราศาสตร์อื่น ๆ เริ่มออกอากาศวันแรกวันที่ 4 กันยายน พ.ศ. 2550

**แหล่งข้อมูลอื่น**
  รายการเดอะยูนิเวิร์ส
หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:รายการที่ออกฉายทางทรูวิชั่นส์
อาลอแล็งปียา

อาลอแล็งปียา (À l'Olympia, "ณ ออแล็งปียา") เป็นอัลบั้มการแสดงสดที่ 2 ของเซลีน ดิออน เป็นอัลบั้มภาษาฝรั่งเศสที่ 16 และ 19 ในทั้งหมด วางจำหน่ายเมื่อวันที่ 14 พฤศจิกายน พ.ศ. 2537

**ข้อมูลอัลบั้ม**
อัลบั้มนี้บันทึกเสียงระหว่างการแสดงวันที่ 28 กันยายน - 29 กันยายน พ.ศ. 2547 ที่โรงละครออแล็งปียา ปารีส ฝรั่งเศส เพลงส่วนใหญ่มาจากอัลบั้ม"ดียงช็องต์ปลามงดง" "อาลอแล็งปียา" นำโดยเพลงคอลลิงยู ซึ่งนำเพลงของผู้เข้าชิงรางวัลอะคาเดมีจากภาพยนตร์ "แบกแดดคาเฟ่" มาร้องใหม่ เซลีนยังร้องเพลงของ Jacques Brel เพลง "Quand on n'a que l'amour" และ "Medley Starmania" ซึ่งเป็นเพลงที่ไม่ได้บรรจุลงอัลบั้มก่อนหน้านี้ของเธอ "Quand on arrive en ville" และ "Naziland, ce soir on danse" (เซลีนร้องเพลงเต็มฉบับภาษาอังกฤษ ชื่อว่า "ทูไนต์วีดานซ์ (อิกสแตรวากันซ์!)" และบรรจุในอัลบั้ม "ไทคูน" อัลบั้มรวมเพลงในปี พ.ศ. 2535 
อัลบั้มนี้วางจำหน่ายในบางประเทศที่ประสบความสำเร็จจากอัลบั้ม เดอะคัลเลอร์ออฟมายเลิฟ แม้ว่าอัลบั้มนี้ไม่ได้วางจำหน่ายในตลาดเพลงสำคัญของโลกบางประเทศ เช่น สหรัฐอเมริกา, สหราชอาณาจักร, ญี่ปุ่น และออสเตรเลีย แต่บีไซด์ซิงเกิลได้วางจำหน่ายในประเทศเหล่านี้ใน พ.ศ. 2538 และ 2539 ซึ่งมีเพลงจาดอัลบั้มนี้
ไม่มีเคยวิดีโอจากอัลบั้มนี้เผยแพร่หรือวางจำหน่าย  
"Quand on n'a que l'amour," "Elle" และ "Medley Starmania" รวมอยู่ในอัลบั้มรวมเพลงภาษาฝรั่งเศสยอดนิยมในปี พ.ศ. 2548 องเนอช็องช์ปา 
การแสดงที่ออแล็งปียาเป็นส่วนหนึ่งของคอนเสิร์ตทัวร์เดอะคัลเลอร์ออฟมายเลิฟ 
อาลอแล็งปียา วางจำหน่ายอีกครั้งในเดือนพฤศจิกายน พ.ศ. 2544 ในรูปแบบซีดี 3 แผ่นพร้อมกับ ดียงช็องต์ปลามงดง และ เซลีนดิออน และวางจำหน่ายอีกครั้งในเดือนกันยายน พ.ศ. 2537 ในรูปแบบซีดี 2 แผ่นกับ โอเกอร์ดูว์สตาด 

**ผลการแสดง**
อัลบั้นนี้ขายได้หนึ่งล้านฉบับเฉพาะในยุโรปและทางสมาพันธ์ผู้ผลิตสิ่งบันทึกเสียงระหว่างประเทศได้ให้สถานะพลาตินัมแก่อัลบั้มนี้ อาลอแล็งปียา ขายในแคนาดาได้ 200,000 ฉบับ และได้รับสถานะพลาตินัมทั้งในประเทศนี้ และในประเทศฝรั่งเศส อัลบั้มนี้ได้อันดับสูงสุดที่อันดับที่สามในรัฐเกแบ็ก อันดับที่สิบในประเทศฝรั่งเศส และอันดับที่ 31 ในประเทศแคนาดา เนื่องจากในเวลานั้นยอดขายของเกแบ็กยังไม่ได้รวมเข้ากับชาร์ตอัลบั้มแคนาดา ในชาร์ตวอลลูเนียเบลเยียม  อาลอแล็งปียา ได้อันดับที่ 19

**รายชื่อเพลง**

**ชาร์ต**

**รายสัปดาห์**

**ปลายปี**

**การรับรองและยอดขาย**

**ประวัติเผยแพร่**

**อ้างอิง**

**แหล่งข้อมูลอื่น**
 À l'Olympia
หมวดหมู่:อัลบั้มเพลงของเซลีน ดิออน
หมวดหมู่:อัลบั้มเพลงในปี พ.ศ. 2537
หมวดหมู่:อัลบั้มเพลงแนวป็อป
หมวดหมู่:อัลบั้มเพลงภาษาฝรั่งเศส
แม่แบบ:เหตุการณ์ปัจจุบัน/2551 เมษายน 9

* พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ แต่งตั้ง พล.อ.สุรยุทธ์ จุลานนท์ นายศุภชัย ภู่งาม และนายชาญชัย ลิขิตจิตถะ เป็นองคมนตรีไทย  (MCOT)
}
เจษฎ์ โทณะวณิก

เจษฎ์ โทณะวณิก เป็นนักวิชาการทางกฎหมาย ประธานหลักสูตรนิติศาสตรบัณฑิต วิทยาลัยบัณฑิตเอเชีย กรรมการในคณะกรรมการการไฟฟ้าส่วนภูมิภาค กรรมการบริหารความเสี่ยง บริษัท สหมิตรถังแก๊ส จำกัด (มหาชน)
และพิธีกรรายการโทรทัศน์เกี่ยวกับประเด็นทางบ้านเมือง สังคม 
เกิดที่จังหวัดเชียงใหม่ เป็นลูกครึ่งไทย-เอลซัลวาดอร์ จบการศึกษาระดับปริญญาตรีจากคณะนิติศาสตร์ มหาวิทยาลัยธรรมศาสตร์  จบการศึกษาระดับปริญญาโทและเอกจากมหาวิทยาลัยสแตนฟอร์ด ประเทศสหรัฐอเมริกา
เป็นที่รู้จักจากการมักให้ความเห็นเกี่ยวกับประเด็นกฎหมายที่เกี่ยวกับบ้านเมืองตามสื่อต่าง ๆ
กฎหมายมโนทัย-เจษฎ์ แอนด์ แอสโซสิเอทส์  สถานภาพสมรสแล้ว มีบุตรสองคน ชื่อกษิดิศและกษิณา กิจกรรมยามว่างชอบเดินป่าและขี่จักรยานเสือภูเขา ชื่นชอบการอ่านนิยายกำลังภายในของกิมย้ง และเคยได้รับรางวัล "เปรียว อวอร์ด 2005" ในฐานะที่เป็นบุคคลที่ประสบความสำเร็จในชีวิตการงาน และเป็นที่รู้จักของสังคม
หลังเหตุการณ์รัฐประหารเมื่อวันที่ 19 กันยายน 2549 เจษฎ์ ได้รับการแต่งตั้งให้เป็นสมาชิกสมัชชาแห่งชาติ
หลังรัฐประหารในประเทศไทย พ.ศ. 2557 เจษฎ์ โทณะวณิก ได้รับการแต่งตั้งจาก คณะกรรมการร่างรัฐธรรมนูญ (กรธ.) ให้เป็นที่ปรึกษาคณะกรรมการร่างรัฐธรรมนูญ กรรมการในคณะกรรมการปฏิรูปประเทศด้านการป้องกันและปราบปรามการทุจริตและประพฤติมิชอบ

**อ้างอิง**
  ประกอบปก 'ฮุบสื่อ' ยิ่งกว่า 'ผูกขาด+ครอบงำ' date=2008-04-12 -  นักวิชาการชี้ลงนาม JTEPA ควรรอรัฐบาลที่มาจากการเลือกตั้ง ด้านเอฟทีเอ วอทช์ เตรียมอุทธรณ์ วันนี้ fix-attempted=yes -  กองบรรณาธิการไทยโพสต์-  10 หนุ่มสาววัยทำงานคว้ารางวัลเปรียวอวอร์ดfix-attempted=yes - ปวินอัดเจษฎ์- ประกาศแต่งตั้งเจษฎ์ โทณวณิก เป็นที่ปรึกษา กรธ.
พระบรมราชโองการ ประกาศ แต่งตั้งสมาชิกสมัชชาแห่งชาติ (จำนวน ๑,๙๘๒ ราย)
หมวดหมู่:รองศาสตราจารย์
หมวดหมู่:นักวิชาการจากจังหวัดเชียงใหม่
หมวดหมู่:อาจารย์คณะนิติศาสตร์
หมวดหมู่:นักกฎหมายชาวไทย
หมวดหมู่:บุคคลจากมหาวิทยาลัยสแตนฟอร์ด
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:บุคคลจากบัณฑิตวิทยาลัย มหาวิทยาลัยสยาม
หมวดหมู่:ชาวไทยเชื้อสายเอลซัลวาดอร์
หมวดหมู่:วิสามัญสมาชิกเนติบัณฑิตยสภา
หมวดหมู่:ผู้ได้รับเครื่องราชอิสริยาภรณ์ บ.ช.
หมวดหมู่:ผู้ได้รับเครื่องราชอิสริยาภรณ์ บ.ม.
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:บุคคลจากคณะนิติศาสตร์ปรีดี พนมยงค์ มหาวิทยาลัยธุรกิจบัณฑิตย์
หมวดหมู่:บุคคลจากโรงเรียนปรินส์รอยแยลส์วิทยาลัย
โกลด์ ชุดที่ 1

โกลด์ ชุดที่ 1 (Gold Vol. 1) คืออัลบั้มรวบรวมเพลงภาษาฝรั่งเศสช่วงแรกของเซลีน ดิออน วางจำหน่ายเมื่อวันที่ 16 ตุลาคม พ.ศ. 2538 ในฝรั่งเศส และเดือนกุมภาพันธ์ พ.ศ. 2539 ในบางประเทศ

**ข้อมูลอัลบั้ม**
อัลบั้มนี้ออกจำหน่ายทั่วโลกในชื่อหลากหลายแตกต่างกันดังนี้ - Classique - A Love Collection- For You- Ne partez pas sans moi- Les premières années- Les premières chansons vol. 1- La romance

**ความสำเร็จในชาร์ต**
อัลับ้มนี้ได้ 2x โกลด์ในฝรั่งเศส ยอดขายมากกว่า 2 แสนแผ่น และที่ 32 ในเบลเยี่ยม "โกดล์ ชุดที่ 1" ยังขึ้นชาร์ตที่ญี่ปุ่น, สหราชอาณาจักร อันดับที่ 64 และ 138 ตามลำดับ โดยไม่มีการโปรโมตใดๆทั้งสิ้น ยอดขายทั่วโลกมากกว่า 4 แสนแผ่น 

**รายชื่อเพลง**

**ชาร์ต**

**อ้างอิง**
  เซลีน ดิออน - เว็บไซต์ือย่างเป็นทางการ-  เชลีน ดิออน - ประวัติชาร์ต date=2008-04-13 
หมวดหมู่:อัลบั้มเพลงของเซลีน ดิออน
หมวดหมู่:อัลบั้มเพลงในปี พ.ศ. 2538
หมวดหมู่:อัลบั้มเพลงแนวป็อป
หมวดหมู่:อัลบั้มเพลงภาษาฝรั่งเศส